88 
ESSAI SUR LA POÉSIE FRANÇAISE 
En vos, I baisier vos olroi. 
Por si que plus ne m’enquerrez 
Dusques à tant que vos m’arez 
Espousée. » — Et quant cil l’entent, 
De ioie à Dieu ses mains entent 
Et le mercie comme cis 
En cui manoit sens et avis. 
Et lors doucement la baisa. 
Cil baisiers Amours agréa , 
Et à raison ; car ce fu drois , 
Car il fu loiaus et cortois. 
Lors a la pucelle remise 
Desus le cheval en tel guise 
Que ele avoit devant esté, 
Et lors n’i a plus arreslé. 
Cléomades ains s’en ala, 
A lie cuer se partit de là 
Quant apointié otson cheval. 
Ainsi maint mont, maint plain , maint val 
Alèrenl. Souvent s’arrestoit 
Par les biaus lieus, quant les trouvoit, 
Por faire cèle reposer 
Qui l’amoit de ceur sans fausser, 
Àdes reposer la faisoit 
Toutes les fois qu’il li plaisoit. 
Ainsi, trestout esbanoiant, 
Alèrent sur le cheval tant 
Que à Sebile vinrent droit 
I mardi, si qu’il aiornoit. 
Tout ne vos ai pas devisé 
Comment l’une l’autre avait conté 
Son afaire et son convenant, 
Seur le cheval, tout en venant, 
Recordé orent tout à fait 
L’une l’autre quen qu’il orent fait, 
Et comment chascuns exploita 
Si que li livres dit vos a 
Que vos avez devant oï. 
Trop i metroie lonc delri, 
Se le recordoie autre fois ; 
Ce ne seroit raisons ne drois, 
Et por ce le lairai ester. 
